Hammaslahden kaivos

Hammaslahden kuparikaivos sijaitsi Pyhäselän Hammaslahdessa Pohjois-Karjalassa, ja se oli toiminnassa 1973–1986. Kaivos tuotti kuparin ohella myös sinkkiä. Malmia louhittiin toiminta-aikana 5,59 miljoonaa tonnia. Malmin pitoisuudet olivat 1,11 % kuparia ja 1,26 % sinkkiä. Kaivoksen malmimineraaleja olivat magneettikiisu, kuparikiisu ja pyriitti sekä sinkkivälke.

Kaivos toimi avolouhoksena 1973–1976 ja maan alla louhintaa jatkettiin 1976–1986.

 Lähteet 
 Geological Survey of Finland FINCOPPER Database: Hammaslahti (Arkistoitu versio) 
 GTK Tietoaineisto: Suomen kaivosteollisuus: Perusmetallikaivokset (Arkistoitu versio)
 Karhu, Jani (toim.): Pyhäselän kunta 1925-2008. Hammaslahden seudun kyläyhdistys ja Mulo-Niittylahden kyläyhdistys, 2015. .

 Aiheesta muualla 
 Kajaanin kaupunkieksploraatio: Hammaslahden kaivos, Joensuu (Arkistoitu versio)

Luokka:Pyhäselkä
Luokka:Suomen kaivokset